חברת VideoSurf הישראלית נמכרה למיקרוסופט [אקזיט] | גיקטיים
נדב דופמן-גור | בתאריך 22 בנובמבר 2011	תגובה אחת סטארטאפ והון סיכון
החברה, אשר פיתחה דרך לניתוח קטעי וידאו ולשלוף מהרשת מידע רלוונטי מתאים נמכרה למיקרוסופט.
הסטארטאפ הישראלי VideoSurf נמכר לענקית התוכנה מיקרוסופט. מקורות של ניוזגיק מאשרים כי סכום הרכישה עומד על כ-70 מיליון דולרים. בעקבות הרכישה, תקבל מיקרוסופט גישה לטכנולוגיה של החברה, המתמחה בחיפושי וידאו ברשת, לצד חווית משתמש שונה מהרגיל.
ב-VideoSurf מציעים למשתמשים אפשרויות חיפוש וידאו מתקדמות, המאפשרות לכל אחד לברר פרטים על סרט או סדרה בה הוא צופה, בין אם היא בטלוויזיה או על גבי צג המחשב. השירות של החברה עובד כאפליקציה סלולרית או כתוסף לדפדפן, ומאפשר לכם לקבל בלחיצת כפתור מידע על התוכן בו אתם צופים, מי השחקנים, מתי שודר לראשונה, ועוד.
לדוגמא, לאחר התקנת האפליקציה, אם צופים בפרק של סדרה ורוצים לדעת מי הם השחקנים האורחים, ניתן לכוון את המצלמה של הסמארטפון אל המסך, להפעיל את האפליקציה ולשלוח שאילתא לחברה הכוללת דגימת קול ווידאו. החברה בקלות מאתרת את המידע הרלוונטי ושולחת אותו אליכם, הישר חזרה לתוך הסמארטפון, שם תוכלו לקרוא את המידע שחיפשתם.
וידאו: הדגמה של VideoSurf
בעולם חברתי, אי אפשר להתעלם מהממד הזה גם בתוך אפליקציית חיפוש, אשר כוללת אפשרויות אינטראקציה עם טוויטר ופייסבוק. כך יכולים המשתמשים להתעדכן במה החברים שלהם צופים, ולהביע דעה בעצמם דרך האפליקציה, בחשבון הטוויטר ו/או פייסבוק שלהם. בדומה לטוויטר, באפליקציה של VideoSurf ניתן “לעקוב” (Follow) אחרי אנשים. בהתאם למידע על מי אתם אוהבים להתעדכן ואת אילו סצנות מאילו סרטים אהבתם במיוחד שתספקו למערכת, יכולה החברה להציע לכם סרטים נוספים שעשויים להיות רלוונטיים עבורכם.
החשיבות לרדמונד ברורה; עם הרכישה, החברה מקבלת גישה לטכנולוגיה אטרקטיבית לניתוח סרטוני וידאו. איתה, מיקרוסופט יכולה להכין אינדקס משלה לסרטונים מהרשת, ובכלל, ולהציע ללקוחותיה שירות של חיפוש סרטונים וסרטים. שירות כזה יהיה מעבר למה שגוגל מציעה היום באמצעות יוטיוב, שכן חיפוש ביוטיוב מוגבל לסרטונים שהועלו אל האתר, בעוד שהחיפוש של VideoSurf מחפש את המקור של הסרט, ולא באיזה אתר אחסון הוא נמצא היום.
החברה נוסדה ב-2006, על-ידי ליאור דלגו, המכהן כמנכ”ל החברה, פרופ’ אחי ברנט, המכהן כמנהל המחקר בחברה, ד”ר איתן שרון, המכהן כסמנכ”ל טכנולוגיה ושי דלג’ו, המכהן כ-COO. משרדי VideoSurf ממוקמים היום בסן-מטאו, קליפורניה, והחברה מציעה משרות פנויות באתר VideoSurf.
1 תגובה על "חברת VideoSurf הישראלית נמכרה למיקרוסופט [אקזיט]"
TVTak הישראלית פיתחה אפליקציה דומה.
עקבו אחרי Achi Brandt Achi Brandt
עקבו אחרי Eitan Sharon Eitan Sharon
עקבו אחרי Lior Delgo Lior Delgo
עקבו אחרי Shai Deljo Shai Deljo
עקבו אחרי VideoSurf VideoSurf
עקבו אחרי אחי ברנט אחי ברנט
עקבו אחרי איתן שרון איתן שרון
עקבו אחרי אקזיט לספארטאפ ישראלי אקזיט לספארטאפ ישראלי
עקבו אחרי חיפוש בוידאו חיפוש בוידאו
עקבו אחרי ליאור דלגו ליאור דלגו
עקבו אחרי שי דלג'ו שי דלג'ו
הבא חברת ViewBix הישראלית מגייסת 2 מיליון דולרים [גיוס]
קודם חברת vHive גייסה 5.5 מיליון דולר לפתח צי רחפנים אוטונומיים לארגונים